П Р О Т О К О Л   № 24
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 11.12.2018 г.

Днес, 11.12.2018 г. /вторник/ от 11.30 часа се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова

ЧЛЕНОВЕ:  Калина Чапкънова 
    Евгени Диков
						   
На заседанието присъстват: експертният сътрудник на комисията Светла Кирилова – старши експерт в отдел „ЧРВССАОСВ” и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Проект на решение по предложението на Главния прокурор на Република България за осигуряване на 11 /единадесет/ щатни бройки за съдебни служители за мобилните центрове за разследване в окръжните прокуратури.
- Писмо № 05-00-154/4/10.12.2018 г. от директора на НИП.

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. Приема за сведение писмото на директора на НИП с приложено решение на Управителния съвет относно съкращаване на 3 /три/ свободни щатни бройки по утвърдения щат за УБ „Св. Св. Константин и Елена“ на Националния институт на правосъдието.
1.2. ИЗМЕНЯ решението си по протокол № 20/25.09.2018 г., т. 5, в частта, касаеща: ОП-София и ОП-Велико Търново, като вместо „заета щ.бр.“, да се чете „свободна щ.бр.“

Комисия „Съдебна администрация” предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. На основание чл. 30, ал. 5, т. 8 от ЗСВ, СЪКРАЩАВА 8 /осем/ щатни бройки в Окръжна прокуратура-София, Окръжна прокуратура-Шумен, Окръжна прокуратура-Велико Търново, Окръжна прокуратура-Стара Загора, Окръжна прокуратура-Търговище, Районна прокуратура-Тутракан, Районна прокуратура-Петрич и Районна прокуратура-Силистра, както следва:

- 1 /една/ свободна щатна бройка за длъжност „съдебен деловодител“ по щата на Окръжна прокуратура-София. 
МОТИВИ: Налице е високо съотношение между общия брой съдебни служители и брой магистрати - 1,39.
- 1 /една/ свободна щатна бройка за длъжност „работник-поддръжка сгради“ по щата на Окръжна прокуратура-Шумен.
МОТИВИ: Направено предложение от окръжния прокурор на ОП-Шумен за съкращаване на една свободна щ.бр. работник-поддръжка сгради и предложение на главния прокурор.

- 1 /една/ свободна щатна бройка за длъжност „призовкар“ по щата на Окръжна прокуратура-Велико Търново.
МОТИВИ: Наличие на две щ.бр. за длъжност „призовкар“ в щатното разписание на прокуратурата и изразено отрицателно становище от административния ръководител за съкращаване на длъжността „куриер“. Налице е високо съотношение между общия брой съдебни служители и брой магистрати - 1,65.
- 1 /една/ заета щатна бройка за длъжност „шофьор-призовкар“ по щата на Окръжна прокуратура-Стара Загора.
МОТИВИ: Изразено положително становище от окръжния прокурор на ОП-Стара Загора за съкращаване на една щ.бр. за длъжност „шофьор-призовкар“ и предложение на главния прокурор.

- 1 /една/ заета щатна бройка за длъжност „домакин“ по щата на Окръжна прокуратура-Търговище.
МОТИВИ: Направено предложение от окръжния прокурор на ОП-Търговище за съкращаване на една щ.бр. за длъжност „домакин“.

- 1 /една/ свободна щатна бройка за длъжност  „призовкар-чистач“ по щата на Районна прокуратура-Тутракан.
МОТИВИ: Направено предложение на апелативния прокурор на АП-Варна за съкращаване на 1 свободна щ.бр. „призовкар-чистач“ в РП-Тутракан, съгласувано с районния прокурор на РП-Тутракан.
- 1 /една/ свободна щатна бройка за длъжност „съдебен деловодител“ по щата на Районна прокуратура-Петрич.
МОТИВИ: Налице е високо съотношение между общия брой съдебни служители и брой магистрати– 1,67.
- 1 /една/ свободна щатна бройка за длъжност „призовкар“ по щата на Районна прокуратура-Силистра.
МОТИВИ: Налице е положително становище от административния ръководител за съкращаване на длъжността „призовкар“. Високо съотношение между общия брой съдебни служители и брой магистрати – 2,14.
2. На основание чл. 30, ал. 5, т. 8 от ЗСВ, РАЗКРИВА 8/осем/  щатни бройки за длъжност „Главен експерт-криминалист“ в отдел „Криминалистика“ на Националната следствена служба, с работно място – следствения отдел на съответната окръжна прокуратура и място на работа – съответния апелативен район за използване на мобилните центрове за разследване.

3. УКАЗВА на административните ръководители на ОП-Стара Загора и ОП-Търговище при възможност да приложат процедурата по чл. 343, ал. 2 от ЗСВ за съдебните служители, чиито бройки са съкратени и разкрити нови в отдел „Криминалистика“ на Националната следствена служба, с работно място – следствения отдел на съответната окръжна прокуратура и място на работа – съответния апелативен район за използване на мобилните центрове за разследване.
		 4. ДАВА 7-дневен срок на административните ръководители на ОП-Стара Загора и ОП-Търговище, от получаване на настоящото решение, за прилагане  процедурата по чл. 343, ал. 2 от ЗСВ.
5. УКАЗВА на административните ръководители на ОП-Стара Загора и ОП-Търговище при липса на възможност за приложението на чл. 343, ал. 2 от ЗСВ да предприеме действия по прекратяване на трудовите правоотношения със съдебните служители, на основание чл. 328, ал. 1, т. 2, предл. 2-ро от КТ, поради съкращаване на щата, при стриктно спазване на разпоредбите на чл. 329 от КТ и закрила при уволнение по чл. 333 от КТ.

		6. На основание чл. 341, ал. 4 от ЗСВ, ПРЕДЛАГА на Пленума на Висшия съдебен съвет да приеме следното решение:
6.1. На основание чл. 30, ал. 2, т. 9 от ЗСВ, СЪКРАЩАВА 3 /три/ свободни щатни бройки за съдебни служители по утвърдения щат за УБ „Св. Св. Константин и Елена“, гр. Варна на Националния институт на правосъдието.
МОТИВИ: Налице са 31 свободни щ.бр. за съдебни служители по утвърдения щат за УБ „Св. Св. Константин и Елена“, към 01.11.2018 г. Изразено положително становище от Управителния съвет на НИП.
6.2. На основание чл. 30, ал. 2, т. 9 от ЗСВ, РАЗКРИВА 3 /три/ щатни бройки за длъжност „Главен експерт-криминалист“ в отдел „Криминалистика“ на Националната следствена служба, с работно място – следствения отдел на съответната окръжна прокуратура и място на работа – съответния апелативен район за използване на мобилните центрове за разследване.

ВНАСЯ предложението по като допълнителна точка в заседание на Прокурорската колегия на Висшия съдебен съвет, насрочено на 12.12.2018 г., за разглеждане и произнасяне. 

ПРЕДЛАГА на Прокурорската колегия да ВНЕСЕ предложението по т. 6 като допълнителна точка в заседание на Пленума на Висшия съдебен съвет, насрочено на 13.12.2018 г., за разглеждане и произнасяне. 

2. ОТНОСНО: Предложение от Главния прокурор за трансформиране на 1 /една/ щ.бр. за длъжност „чистач“ в 1 /една/ щ.бр. за длъжност „помощник-готвач“ в щата на Учебна база „Цигов чарк“ – гр. Батак. 

Комисия „Съдебна администрация” предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ДАВА СЪГЛАСИЕ за трансформиране на 1 /една/ щ.бр. за длъжност „чистач“ в 1 /една/ щ.бр. за длъжност „помощник-готвач“ в щата на Учебна база „Цигов чарк“ – гр. Батак.
МОТИВИ: Необходимост, с цел привеждане организацията на работния процес на служителите в съответствие с изискванията на трудовото законодателство. Налице е финансова обезпеченост в рамките на утвърдения бюджет на ПРБ за 2018 г.

ВНАСЯ предложението като допълнителна точка в заседание на Прокурорската колегия на Висшия съдебен съвет, насрочено на 12.12.2018 г., за разглеждане и произнасяне. 

3. ОТНОСНО: Становище от главния секретар на АГП във връзка с искане от районния прокурор на Районна прокуратура – Пирдоп за разкриване на 0,5 /половин/ щ.бр. за длъжност „чистач“. /вх. № ВСС-14056/10.12.2018 г./

Комисия „Съдебна администрация” предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1.  На основание чл. 30, ал. 5, т. 8 от ЗСВ, РАЗКРИВА 0,5 /половин/  щ.бр. за длъжност „чистач“ по щата на Районна прокуратура – Пирдоп.
МОТИВИ: Необходимост, с оглед ежедневно почистване и поддържане на помещенията, ползвани от магистрати и съдебни служители /обща площ 196 кв.м./. РП-Пирдоп не разполага с щатна бройка за длъжност „чистач“. Щатната бройка ще бъде осигурена от съкратените, незаети бройки за съдебни служители от закритите прокуратури, считано от 01.01.2019 г.
ВНАСЯ предложението като допълнителна точка в заседание на Прокурорската колегия на Висшия съдебен съвет, насрочено на 12.12.2018 г., за разглеждане и произнасяне. 

ПРЕДСЕДАТЕЛ 
НА КОМИСИЯТА:      /п/
				   ГЕРГАНА МУТАФОВА

ЧЛЕНОВЕ:

Калина Чапкънова…/п/…….

					Евгени Диков……/п/………...